สิทธิชัย ผาบชมภู

สิทธิชัย ผาบชมภู (เกิด 13 กันยายน พ.ศ. 2529) นักร้องและนักแสดงที่มีชื่อเสียงมาจากรายการทรู อคาเดมี่ แฟนเทเชีย (ในขณะนั้นยังเป็น ยูบีซี อะคาเดมี แฟนเทเชีย) โดยได้รับตำแหน่งรองชนะเลิศอันดับ 2 ของฤดูกาลที่ 3

หลังจากจบรายการทรู อคาเดมี่ แฟนเทเชีย บอยได้เข้าทำงานในวงการบันเทิงหลายด้าน ทางด้านดนตรี ได้ออกอัมบั้มแรกร่วมกับเพื่อนๆ เอเอฟ3 จากนั้นร่วมร้องเพลงกับเพื่อนเอเอฟ1-3 ในอัลบั้มชุดที่ 2 และได้ออกอัลบั้มเดี่ยวของตนเองเป็นอัลบั้มที่ 3 ซึ่งมีเพลงที่บอยแต่งเองรวมอยู่ด้วย นอกจากนั้นบอยยังมีคอนเสิร์ตเดี่ยว คอนเสิร์ตร่วมกับศิลปินอื่น ทั้งคอนเสิร์ตใหญ่ และมินิคอนเสิร์ตมากมาย

ด้านการแสดง บอยสร้างชื่อเสียงอย่างมากจากผลงานการแสดงภาพยนตร์เรื่องแรกในชีวิต ตั๊ดสู้ฟุด ซึ่งเป็นภาพยนตร์ที่ทำรายได้ทะลุ 50 ล้านบาท ภายใน 7 วัน และทำรายได้รวมกว่า 70 ล้านบาท นอกจากภาพยนตร์แล้วบอยยังมีผลงานละครโทรทัศน์อีกหลายเรื่อง โดยเรื่อง ผ่าโลกบันเทิง (2551) เป็นละครเย็นที่ครองแชมป์เรตติ้งสูงสุดนานกว่า 4 สัปดาห์ติดต่อกัน ส่วนผลงานที่ออกอากาศอยู่ในปัจจุบันนี้ คือ เรื่อง สัมผัสพิศวง..The Sense

นอกจากนี้บอยยังมีผลงานด้านอื่นๆ ทั้งด้านงานโฆษณา ถ่ายแบบ เดินแบบ และกิจกรรมการกุศลเพื่อสังคม

สิทธิชัย ผาบชมภู หรือ บอย เกิดเมื่อวันที่ 13 กันยายน พ.ศ. 2529 ที่โรงพยาบาลบำราษฎร์ จังหวัดนนทบุรี แต่ไปเติบโตที่ขอนแก่น โดยเริ่มเรียนอนุบาลถึงประถมศึกษาปีที่ 6 ที่โรงเรียนเทศบาลคุ้มหนองคู มัธยม 1-3 ที่โรงเรียนขอนแก่นวิทยายน และได้เข้าศึกษาสาขาช่างยนต์ที่โรงเรียนเทคนิคขอนแก่น ปีพ.ศ 2549 ได้รับการคัดเลือกเข้าร่วมรายการ ทรู อะคาเดมี แฟนเทเชีย ฤดูกาลที่ 3 บอยอุปสมบทเมื่อวันที่ 16 พฤศจิกายน 2551 ณ วัดวุฒาราม และจำวัด ณ วัดป่าบ้านกอก จังหวัดขอนแก่น ปัจจุบันศึกษาระดับปริญญาตรีคณะรัฐศาสตร์ มหาวิทยาลัยรามคำแหง

ในปัจจุบันนี้แต่งงานแล้วกับสาวสวยชาวสุรินทร์ชื่อฝ้ายมีลูกชายตัวน้อยหน้าตาน่ารักคนนึงชื่อน้องอคิน

บอยเข้าร่วมรายการทรู อคาเดมี่ แฟนเทเชีย ซีซั่นที่ 3 ปี พ.ศ. 2549 โดยเข้ารอบ 50 คนจากการออดิชั่นภาคตะวันออกเฉียงเหนือ เข้ารอบสุดท้าย 12 วี (13 คน) ในรหัส V8 และได้รับรางวัลรองชนะเลิศอันดับ 2 บอยได้รับการกล่าวขวัญว่าเป็นผู้ที่มีพัฒนาการมากที่สุดคนหนึ่งในรุ่น โดยในสัปดาห์สุดท้ายโชว์ของบอยได้รับคำชมอย่างล้นหลามทั้งจากผู้ชมและคณาจารย์ และเพลง ล่าฝัน ที่บอยแต่งขณะอยู่ในบ้านอคาเดมี่ได้รับการเรียบเรียงและนำขึ้นมาร้องเป็นโชว์พิเศษบนเวทีโดยเพื่อนๆ ร่วมรุ่นด้วย
ภาพยนตร์เรื่องแรกในชีวิตของบอย ซึ่งบอยต้องรับบทหนักและท้าทาย เพราะต้องแสดงเป็นฝาแฝดต่างขั้ว คนหนึ่งเป็นเจ้าพ่อขาลุย ส่วนอีกคนเป็นกระเทย ซึ่งแตกต่างจากบุคลิกของบอยอย่างมาก คุณจาตุรงค์ พลบูรณ์ ผู้กำกับภาพยนตร์เรื่องนี้ ได้กล่าวถึงบอยว่า

""...การหาเจ้าพ่อในเรื่องนี้ยากมาก ผมลองแคสติ้งเองก่อนที่จะมาคุยกับ GTH ประมาณ 30 กว่าคนยังไม่ได้เลย มันยากมาก โจทย์มันต้องทำท่าตุ๊ดให้เหมือน ต้องทำหน้าตลกให้ได้ ต้องหล่อแบบจีน ต้องแข็งแรงและสามารถเล่นคิวบู๊ได้ ต้องทำทะลึ่งตึงตังได้ เพราะเจ้าพ่อที่เป็นพระเอกในเรื่องต้องปกปิดตัวเองกับลูกน้องในแก๊งที่เป็นผู้ชายแมน ๆ ต้องอยู่ในกลุ่มของนักเลง ก็เลยจะต้องทำเป็นโหด แต่จริง ๆ แล้วตัวเองเป็นตุ๊ด ผมใช้เวลาพอสมควร ในที่สุดเราได้บอยมา เขาเป็นได้ทุกอย่างตามที่เราต้องการ เขาต้องฝึกเยอะมากไม่ว่าจะเป็นการฝึกการต่อสู้ในแบบฉบับของมวยนารีที่เป็นวิทยาตุ๊ดหรือความพลิ้วไหวต่าง ๆ ที่ต้องขับเคี่ยวกันพอสมควร เราได้ป้าแจ๋ว ยุทธนา มาช่วยเทรนให้ หลัง ๆ มาผมก็พอใจ บอยทำตามที่บอกได้ทุกอย่างเพราะเขาเป็นเด็กดีที่ตั้งใจทำงานมาก...""

วางจำหน่าย: มกราคม 2552, จัดจำหน่ายโดย บริษัท จ๊ะทิงจา จำกัด , รูปแบบ: ซีดี/วีซีดีคาราโอเกะ
วางจำหน่าย: ธันวาคม 2550, รวมศิลปินเอเอฟ 1-3 และดีเจเอไทม์, ค่าย: GMM Grammy, รูปแบบ: วีซีดี 3 แผ่น/ดีวีดี 1 แผ่น
วางจำหน่าย: 24 กรกฎาคม 2550, แนวเพลง: ป๊อป, ค่าย:ทรูแฟนเทเชีย, รูปแบบ: ซีดีและวีซีดีคาราโอเกะ บรรจุรวมในชุด 2 แผ่น
วางจำหน่าย: 12 มกราคม 2550, รวมศิลปินเอเอฟ 1-2-3, แนวเพลง: ป๊อป/โซล, ค่าย:ทรูแฟนเทเชีย, รูปแบบ: ซีดี/วีซีดีคาราโอเกะ
ออกอากาศ: 21 พฤศจิกายน 2549, รวมศิลปินเอเอฟ 1-2-3
วางจำหน่าย: พฤศจิกายน 2549, รวมศิลปินเอเอฟ 3, ค่าย:ทรูแฟนเทเชีย, รูปแบบ: วีซีดี 2 แผ่น
วางจำหน่าย: 6 ตุลาคม 2549, รวมศิลปินเอเอฟ 3, แนวเพลง: ป๊อป, ค่าย:ทรูแฟนเทเชีย, รูปแบบ: ซีดี/วีซีดีคาราโอเกะ"การแสดงเริ่มวันศุกร์ที่ 20 สิงหาคม ถึงวันอาทิตย์ที่ 5 กันยายน 2553 ณ เอ็มเธียเตอร์ ดำเนินงานโดยดรีมบอกซ์ กำกับการแสดง โดย สุวรรณดี จักราวรวุธ""การแสดงเริ่มวันศุกร์ที่ 2 ถึงวันอาทิตย์ที่ 18 ตุลาคม 2552 ณ เอ็มเธียเตอร์ ดำเนินงานโดยบริษัท เวิร์คพอยท์ เอ็นเตอร์เทนเมนท์ จำกัด และ โต๊ะกลม กำกับการแสดง โดย ธีรวัฒน์ อนุวัตรอุดม"

บอยเป็นดารารับเชิญแสดงสลับรอบกับ วิวิศน์ บวรกีรติขจร ในบทของ เตือนตะวัน พ่อที่ออกไปจับหิ่งห้อยให้ลูกสาวแล้วตกหน้าผาหายตัวไป